Прве године 14. века обележила је појава глади, с кулминацијом у великој глади 1315–1317. године. Узрок велике глади био је поступни прелаз из средњовековног топлог периода у мало ледено доба, што је повећало ризик од несташице хране у време кад су временске прилике узроковале смањене приносе у пољопривреди. Године у раздобљу 1313–1314. и 1317–1321. биле су посебно кишовите у целој Европи, што је за поседицу имало масовно подбацивање приноса летине. Климатске промене које су биле резултат смањења просечних годишњих температура у 14. веку пратила је економска криза.